Cristiano Ronaldo

Cristiano Ronaldo dos Santos Aveiro nosusu ontok 5 Mansak 1985, id Funchal, Madeira, Portugal. Isio nopo diti nga songulun mamamain buul sipak ii nointutunan mantad Portugal id posisi do penyerang montok kalab buul sipak Al-Nassr id Arab Saudi om mamain montok tinimungan kabansaan Portugal. 

Insaru roitan sabaagi maamamain bobos abantug solinaid timpu , nakaanu i Ronaldo gaa' FIFA Ballon d'Or do inlimo, maamamain i insaru kopio kaanu gaa' diti om nogi maamamain koiso id suang sajara buul sipak i nakaanu gaa'  Kasut Emas Eropah soginumu ingapat. Solinaid karier dau, nakalantoi isio 33 tinan trofi pialaan apangkal, kaampai no turu pialaan liga domestik, limo pialaan Liga Juara-Juara UEFA, iso montok untuk trofi pialaan Piala Eropah UEFA om iso trofi montok pialaan Liga Negara-Negara UEFA. Sabaagi penjaring gol i produktif, mongigit i Ronaldo rekod montok gol bobos ogumu id Liga Juara-Juara UEFA (140) om minonguhup (42) id suang sajara Liga Juara-Juara UEFA. Suai ko ii, nokopoopi nogi i Ronaldo do hatrik bobos ogumu id suang sajara buul sipak sogunumu (66), hatrik bobos ogumu id suang Liga Juara-Juara UEFA (8) om gol bobos ogmu id taang sompomogunan (128). Isio nopo nga songulun mantad piipiro maamamain i nokopomonsoi lobih mantad 1,000 kosolimbahan karaja profesional om menjaringkan lobi mantad 700 golpakarajaan senior montok kalab om pogun. 

Nosusu om ginumayo id Santo António, Madeira, noilaan do kitoruol takikardia i Ronaldo di 15 nogi o toun. Nonuan isido pongusapan maya pamayayakan, om minongimpuun karier senior miampai minampayat kalab Sporting CP, pogulu minampayat kalab Manchester United di 18 toun dau ontok toun 2003. Kalapas nakalantoi miampai trofi koiso disio ii no  Piala FA ontok musim koiso id England, minonguhup isido kalantayon do tinimungan United id tolu pialaan Liga Perdana Inggeris mogisuhut-suhut, iso pialaan Liga Juara-Juara UEFA om iso trofi Piala Kelab Dunia FIFA. Ontok di 22 o toun, nakacalon isio montok gaa' Ballon d'Or om Maamamain Bobos Abantug Pomogunan FIFA om nakalantoi id koduo-duo gaa' diti ontok di 23 o toun. Ontok toun 2009, minanain i Ronaldo do kontrak miampai kalab Real Madrid id Sepanyol miampai rekod kinowolihan bobos apagon id pomogunan ontok dii miampai gatang kiikiro €80 riong.

Id Sepanyol nopo, nakalantoi i Ronaldo do duo pialaan La Liga, duo trofi Piala Raja Sepanyol, duo Piala Super Sepanyol, apat tinan trofi Liga Juara-Juara UEFA, duo tinan trofi Piala Super UEFA om tolu tinan trofi Piala Kelab Dunia FIFA. Kalapas minampayat do Real Madrid, nakaanu i Ronaldo taang koduo montok gaa' Ballon d'Or id dohuri di Lionel Messi sogunumu intolu, pogulu nakalantoi do gaa dii induo i misusihut ontok toun 2013 om 2014. Ontok toun 2014, dinobatakan i Ronaldo sabaagi maamamain bobos osiau id suang sajara buul sipak Sepanyol soira nakalantoi isio momodimpot 200 gol id suang La Liga doid 178 no o pialaan. Ontok toun 2015, isio nopo nga penjaring gol bobos ogumu kalab. Ontok toun 2017, nakalantoi i Ronaldo do gaa' Ballon d'Or di kumoinlimo kalapas nakaanu undian bobos ogumu.

 Nuut 

 Sukuon 

Category:Kinosusuon 1985
Category:Mamamain buul sipak Portugal